stanford-oval/wikipedia huggingface dataset:
ซาราห์
ในพระคัมภีร์ฮีบรู > เรื่องเล่า > ฟาโรห์

มีการกันดารอาหารอย่างรุนแรงในแผ่นดินคานาอัน อับรามกับโลทและครอบครัวของพวกเขาจึงเดินทางลงใต้ไปยังอียิปต์ ระหว่างเดินทางไปอียิปต์ อับรามสั่งให้ซารายระบุว่าตนเป็นน้องสาวเท่านั้น เพราะเกรงว่าชาวอียิปต์จะฆ่าเขาเพื่อแย่งชิงภรรยา โดยกล่าวว่า
เมื่อใกล้จะเข้าอียิปต์ อับรามก็พูดกับนางซารายภรรยาของท่านว่า “นี่แน่ะ ฉันรู้ว่าเธอเป็นหญิงรูปงาม เมื่อคนอียิปต์เห็นเธอ พวกเขาจะว่า ‘หญิงคนนี้เป็นภรรยาของเขา’ แล้วก็จะฆ่าฉันเสีย แต่จะไว้ชีวิตเธอ ขอให้บอกว่าเธอเป็นน้องสาวของฉัน เพื่อเขาจะได้ทำดีต่อฉันเพราะเธอ และฉันจะได้รอดชีวิตเพราะเธอ”
เมื่อพาตัวเข้าเฝ้าฟาโรห์ ซารายบอกว่าอับรามเป็นพี่ชายของเธอ และกษัตริย์ก็รับเธอเข้าไปในวังของเขาและมอบของขวัญมากมายให้กับอับรามและเครื่องหมายแห่งความแตกต่าง อย่างไรก็ตาม พระเจ้าทรงให้ราชวงศ์ของฟาโรห์ประสบภัยพิบัติใหญ่หลวง  ฟาโรห์จึงรู้ว่านางซารายเป็นภรรยาของอับราม จึงสั่งให้ทั้งสองออกจากอียิปต์ทันที
ในพระคัมภีร์ฮีบรู > เรื่องเล่า > ฮาการ์และอิชมาเอล

หลังจากอาศัยอยู่ในคานาอันเป็นเวลาสิบปีและยังไม่มีบุตร ซารายเสนอว่าอับรามจะมีลูกกับฮาการ์ สาวใช้ ชาวอียิปต์ของเธอ ซึ่งเขาก็เห็นด้วย สิ่งนี้ส่งผลให้เกิดความตึงเครียดระหว่าง ซาราย และ ฮาการ์ และ ซาราย บ่นกับสามีของเธอว่าสาวใช้ไม่เคารพเธออีกต่อไป  มีอยู่ช่วงหนึ่ง ฮาการ์หนีจากนายหญิงของเธอ แต่กลับมาหลังจากทูตสวรรค์ปลอบโยนเธอ นางให้กำเนิดบุตรชื่อ อิชมาเอล เมื่ออับรามอายุได้แปดสิบหกปี
ในพระคัมภีร์ฮีบรู > เรื่องเล่า > อิสอัค

ในปฐมกาบ 17 เมื่ออับรามอายุได้เก้าสิบเก้าปี พระเจ้าได้ประกาศชื่อใหม่ของเขาว่า "อับราฮัม" – "บิดาของหลายชาติ" และให้สัญญาการเข้าสุหนัตแก่เขา พระเจ้าประทานชื่อใหม่ให้ซารายว่า "ซาราห์" และทรงอวยพรเธอ  อับราฮัมได้รับการรับรองว่าซาราห์จะมีบุตรชายคนหนึ่ง หลังจากนั้นไม่นาน ชายสามคนมาเยี่ยมอับราฮัมและซาราห์ ผู้มาเยือนคนหนึ่งบอกอับราฮัมว่าเมื่อเขากลับมาในปีหน้า ซาราห์จะมีบุตรชายคนหนึ่ง ขณะที่อยู่ที่ทางเข้าเต็นท์ ซาราห์ได้ยินสิ่งที่พูด เธอหัวเราะกับตัวเองเกี่ยวกับโอกาสที่จะมีลูกในวัยเดียวกัน ผู้มาเยี่ยมถามอับราฮัมว่าทำไมซาราห์ถึงหัวเราะเยาะความคิดเรื่องการมีบุตร เพราะอายุของเธอไม่ต่างกับพระเจ้าเลย ไม่นานนางซาราห์ก็ตั้งครรภ์และให้กำเนิดบุตรชายแก่อับราฮัมตามเวลาที่ตรัสไว้ อัครบิดร ซึ่งขณะนั้นมีอายุหนึ่งร้อยปี ตั้งชื่อเด็กคนนั้นว่า "อิสอัค" (ฮีบรู yitschaq, "เสียงหัวเราะ") และให้เข้าสุหนัตเมื่อเขาอายุได้แปดวัน  สำหรับซาราห์ ความคิดที่จะคลอดและให้นมลูกเมื่ออายุมากแล้ว ทำให้เธอหัวเราะมากเช่นกัน ขณะที่เธอประกาศว่า "พระเจ้าทรงทำให้ฉันหัวเราะ [เพื่อ] ทุกคนที่ได้ยินจะหัวเราะไปกับฉัน"  อับราฮัมจัดงานเลี้ยงใหญ่ในวันที่อิสอัคต้องหย่านม ในระหว่างงานเลี้ยงนี้เองที่ซาราห์บังเอิญเจออิชมาเอลวัยรุ่นล้อเลียนอิสอัค  และรู้สึกกระวนกระวายใจมากที่เธอขอให้เขาและฮาการ์ถูกเนรเทศ  ในตอนแรกอับราฮัมรู้สึกไม่สบายใจกับเรื่องนี้แต่กลับใจอ่อนเมื่อพระเจ้าบอกให้ทำตามที่ภรรยาขอ
ในพระคัมภีร์ฮีบรู > เรื่องเล่า > ความตาย

ซาราห์เสียชีวิตเมื่ออายุ 127 ปี และอับราฮัมซื้อที่ดินพร้อมถ้ำใกล้เมืองเฮโบรน จากเอฟโรน ชาวฮิตไทต์ เพื่อฝังเธอ ซึ่งเป็นที่ดินแห่งแรกของชาวอิสราเอลในคานาอันตามเรื่องเล่าในพระคัมภีร์
มุมมองทางศาสนา > ในศาสนาอิสลาม

การพรรณนาถึงของอิสลามของซาราห์ หรือ ซาเราะฮ์ ซึ่งไม่มีชื่อในคัมภีร์อัลกุรอาน เหมือนการพรรณนาของเธอในศาสนายูดายและศาสนาคริสต์ โดยที่เธอเป็นผู้หญิงที่ดี เป็นญาติและภรรยาของอับราฮัม ผู้ซึ่งหลังจากเป็นหมันมาหลายปี ได้รับพรให้มีบุตรชายคนหนึ่ง นบีอิสฮาก (อิสอัค)อย่างไรก็ตาม ความแตกต่างที่เห็นได้ชัดเจนมีอยู่ในภาพความสัมพันธ์ระหว่างเธอกับนบีอิบรอฮีม, นางฮาญัร และนบีอิสมาอีล นางไม่ได้ถูกมองเป็นน้องสาวของนบีอิบรอฮีม แต่เป็นลูกพี่ลูกน้องคนหนึ่งของท่าน ซึ่งกล่าวกันว่าเป็นบุตรีของฮารอน น้องชายของอาซัร และฮาญัรไม่ได้แสดงเป็นนายหญิงของนบีอิบรอฮีม แต่เป็นภรรยาคนที่สอง ซึ่งช่วยขจัดความรู้สึกเป็นศัตรูที่ซาเราะฮ์รู้สึกต่อฮาญัรระหว่างตั้งครรภ์นบีอิสมาอีล
คัมภีร์กุรอานยังเล่าเรื่องราวในพระคัมภีร์ซ้ำอีกว่า ซาเราะฮ์หัวเราะเมื่อนางได้รับสาส์นจากพระเจ้าที่ยืนยันการตั้งครรภ์ของนาง แม้ว่าในคัมภีร์กุรอานข้อความนี้จะถูกประกาศโดย มะลาอิกะฮ์ ไม่ใช่โดยพระเจ้าเอง:
และแน่นอนบรรดาทูตของเราได้มายังอิบรอฮีมพร้อมทั้งข่าวดี พวกเขากล่าวว่า ขอความศานติจงมีแด่ท่าน เขา (อิบรอฮีม) กล่าวว่า ขอความศานติจงมีแด่พวกท่าน ดังนั้นเขามิได้รีรอที่จะนำลูกวัวย่างออกมา



ครั้นเมื่อเขาเห็นว่ามือของพวกเขาไม่ถึงมันเขาไม่พอใจและรู้สึกกลัวพวกเขา พวกเขากล่าวว่า อย่ากลัวเลย แท้จริงเราถูกส่งมายังกลุ่มชนของลูฏ

และภริยาของเขายืนอยู่แล้ว นางก็หัวเราะเราจึงแจ้งข่าวดีแก่นางด้วย (การได้บุตรชื่อ) อิสฮากและหลังจากอิสฮากคือยะอ์กูบ

นางกล่าวว่า โอ้ แปลกแท้ ๆ ฉันจะมีบุตรหรือ ขณะที่ฉันแก่แล้ว และนี่สามีของฉันก็แก่หง่อมแล้ว แท้จริงนี่เป็นเรื่องประหลาดแท้
สุสานของซาราห์

เชื่อกันว่าซาร่าห์ถูกฝังอยู่ในมัสยิดอิบรอฮีม (ชาวยิวรู้จักกันในชื่อ ถ้ำมัคเปลาห์) บริเวณนี้ตั้งอยู่ในเมืองโบราณเฮโบรน เป็นสถานที่ศักดิ์สิทธิ์อันดับสองสำหรับชาวยิว (รองจากภูเขาพระวิหาร ในกรุงเยรูซาเล็ม) และยังเป็นที่เคารพนับถือของชาวคริสต์ และชาวมุสลิม ซึ่งทั้งสองแห่งมีประเพณีที่ยืนยันว่าสถานที่นี้เป็นสถานที่ฝังศพ ของสามคู่ในพระคัมภีร์; อับราฮัมกับซาราห์ อิสอัคกับเรเบคคาห์ ยาโคบกับลีอาห์
คำแนะนำของอับราม ต่อซาราย โดย James Tissot, ป. 1896–1902.
ซาราย ถูกนำตัวไปที่วังของฟาโรห์ โดย James Tissot
การเนรเทศฮาการ์ การแกะสลัก เห็นซาร่าห์มองไปทางซ้าย
ซาเราะฮ์ ในการประดิศฐ์ตัวอักษรอิสลาม
สุสานของซาเราะฮ์ ภรรยาของนบีอิบรอฮีม ในมัสยิดอิบรอฮีม
สุสานของซาราห์, ปี 1911
สงครามโซเวียต–ญี่ปุ่น (แก้ความกำกวม)

สงครามโซเวียต–ญี่ปุ่น อาจจะหมายถึง
ข้อพิพาทชายแดนโซเวียต–ญี่ปุ่น - (Soviet–Japanese border conflicts)
ยุทธการที่ทะเลสาบคาซัน - (Battle of Lake Khasan)
ยุทธการที่ฮาลฮิน กอล - (Battles of Khalkhin Gol)
สงครามโซเวียต–ญี่ปุ่น - (Soviet–Japanese War)
การบุกครองแมนจูเรียของสหภาพโซเวียต - (Soviet invasion of Manchuria)
ดูเพิ่ม

สงครามจีน–โซเวียต
สงครามโซเวียต–อัฟกานิสถาน
สงครามโปแลนด์–โซเวียต
สงครามจีน–ญี่ปุ่น
สงครามรัสเซีย–ญี่ปุ่น
คุณหมอประหลาด รามุเนะ

| --- | --- |
คุณหมอประหลาด รามุเนะ

怪病医ラムネ (Kaibyōi Ramune)
ชื่อภาษาอังกฤษ: Dr. Ramune Mysterious Disease Specialist
แนว: ตลกจินตนิมิต
มังงะ
เขียนโดย: อะโฮะ โทโระ
สำนักพิมพ์: โคดันชะ
นิตยสาร: Monthly Shōnen Sirius (26 กันยายน พ.ศง 2560 – 26 กรกฎาคม พ.ศ. 2561) Magazine Pocket (31 สิงหาคม พ.ศ. 2561 – ปัจจุบัน)
กลุ่มเป้าหมาย: โชเน็ง
วางจำหน่ายตั้งแต่: 26 กันยายน พ.ศ. 2560 – 22 กุมภาพันธ์ พ.ศ. 2564
จำนวนเล่ม: 5
อนิเมะโทรทัศน์
กำกับโดย: ฮิเดอากิ โอบะ
เขียนบทโดย: อายูมุ ฮิซาโอะ
ดนตรีโดย: เทตสึโร โอดะ
สตูดิโอ: Platinum Vision
ถือสิทธิ์โดย: Crunchyroll
เครือข่าย: Tokyo MX, BS11
ฉาย:  10 มกราคม พ.ศ. 2564  –  28 มีนาคม พ.ศ. 2564
ตอน: 12
คุณหมอประหลาด รามุเนะ หรือ รามูเนะ หมอโรคพิสดาร (ญี่ปุ่น: 怪病医ラムネ; โรมาจิ: Kaibyōi Ramune) เป็นซีรีส์การ์ตูนญี่ปุ่น เขียนเรื่องและวาดภาพโดยอาโฮะ โทโระ ตีพิมพ์ในนิตยสารการ์ตูน Monthly Shōnen Sirius ของสำนักพิมพ์ โคดันชะ ตั้งแต่เดือนกันยายน พ.ศ. 2560 ถึงเดือนกรกฎาคม พ.ศ. 2561 ก่อนจะย้ายมาเผยแพร่ผ่านแอพลิเคชั่นการ์ตูน Magazine Pocket ในเดือนสิงหาคม พ.ศ. 2561 และจบในเดือนกุมภาพันธ์ พ.ศ. 2564 ได้รับการดัดแปลงเป็นซีรีส์อนิเมะโทรทัศน์โดยสตูดิโอแพลตตินัมวิชัน ออกอากาศตั้งแต่เดือนมกราคมถึงมีนาคม พ.ศ. 2564
แหล่งข้อมูลอื่น

เว็บไซต์ทางการของหนังสือการ์ตูน (ญี่ปุ่น)
เว็บไซต์ทางการของอนิเมะ (ญี่ปุ่น)
คุณหมอประหลาด รามุเนะ (มังงะ) ที่เครือข่ายข่าวอนิเมะ
โรงเรียนศรีสุวิช

| โรงเรียนศรีสุวิช SRISUVIT SCHOOL Srisuvit School |
| --- | --- |

ที่ตั้ง

555 หมู่ 5 ตำบลบางละมุง อำเภอบางละมุง จังหวัดชลบุรี  20150   โทรศัพท์ 038-241222,038-241333  โทรสาร 038-240240
พิกัด: 13°01′38″N 100°55′43″E﻿ / ﻿13.0272377°N 100.9287042°E﻿ / 13.0272377; 100.9287042
ข้อมูล
ชื่ออื่น: ศ.ว. - (SV)
ประเภท: โรงเรียนเอกชน
คำขวัญ: เก่งความรู้ คู่คุณธรรม นำความคิด ศรีสุวิช รู้ถูกผิด จิตประภัสสร  (อัตลักษณ์ของโรงเรียน) 
สถาปนา: พ.ศ. 2505
ผู้ก่อตั้ง: นางสำเร็จ ดำรงหัด
เขตการศึกษา: เขตพื้นที่การศึกษามัธยมศึกษา เขต 3
ผู้อำนวยการ: นางสาวประถมาภรณ์ ฟักฤกษ์
ระดับปีที่จัดการศึกษา: อนุบาล - มัธยมศึกษาตอนต้น - มัยธยศึกษาตอนปลาย
จำนวนนักเรียน: -- คน
สี: สีชมพู   - สีขาว  
เพลง: มาร์ชศรีสุวิช
สังกัด: สำนักงานคณะกรรมการการศึกษาขั้นพื้นฐาน กระทรวงศึกษาธิการ
ต้นไม้ประจำโรงเรียน: --
เว็บไซต์: http://www.srisuvit.ac.th/
โรงเรียนศรีสุวิช เป็นโรงเรียนเอกชนประเภทสหศึกษา สังกัดสำนักงานเขตพื้นที่การศึกษาชลบุรี เขต 3 เปิดทำการสอนครั้งแรกเมื่อปี พ.ศ. 2505 ตั้งอยู่ที่ เลขที่ 78 หมู่ 5 ปากซอยสุขุมวิท 13 ถนนสุขุมวิท ตำบลบางละมุง อำเภอบางละมุง จังหวัดชลบุรี เปิดสอนตั้งแต่ระดับชั้นเตรียมอนุบาล  ถึงระดับชั้นมัธยมศึกษาตอนปลาย
ประวัติโรงเรียน

โรงเรียนศรีสุวิช ตั้งอยู่บนถนนสุขุมวิท  กิโลเมตรที่ 133 เลขที่ 555 หมู่ที่ 5 ตำบลบางละมุง อำเภอบางละมุง จังหวัดชลบุรี บนเนื้อที่ 8 ไร่ 37 ตารางวา โรงเรียนได้ก่อตั้งและเปิดทำการสอนครั้งแรกเมื่อปี พ.ศ. 2505 โดยมี  นางสำเร็จ ดำรงหัด เป็นผู้รับใบอนุญาตคนแรกของโรงเรียน
ต่อมาในปี พ.ศ. 2529 ได้โอนกิจการโรงเรียนศรีสุวิชให้กับ พันตำรวจโทประสาน ฟักฤกษ์ ซึ่งขณะนั้น โรงเรียนศรีสุวิช มีนักเรียนเพียง 112 คน และครู 8 คน มีอาคารเรียน 2 หลัง โดย พันตำรวจโทประสาน ฟักฤกษ์ ได้ดำรงตำแหน่งเป็นผู้รับใบอนุญาต และผู้อำนวยการ  ตามใบอนุญาตเลขที่ 10/2529 ตั้งแต่วันที่ 14 ตุลาคม พ.ศ. 2529 มี นางนงลักษณ์ ฟักฤกษ์ ดำรงตำแหน่งเป็นผู้จัดการโรงเรียน
ในปีการศึกษา พ.ศ. 2541 นางสาวประถมาภรณ์ ฟักฤกษ์ ดำรงตำแหน่งเป็น ครูใหญ่ ได้มีการบริหารงาน และพัฒนาระบบการจัดการศึกษาของโรงเรียนให้เกิดคุณภาพและมีมาตรฐาน ในปีการศึกษา พ.ศ. 2546 โรงเรียนศรีสุวิชได้ขยายการจัดการศึกษาโดยเปิดการจัดการศึกษาในชั้นมัธยมศึกษาตอนต้น
ในปี พ.ศ. 2551 โรงเรียนศรีสุวิช ได้ปรับโครงสร้างการบริหารงานตามพระราชบัญญัติโรงเรียนเอกชนปี พ.ศ. 2550 พันตำรวจโทประสาน ฟักฤกษ์ ดำรงตำแหน่ง ผู้รับใบอนุญาต และ ประธานคณะกรรมการบริหารโรงเรียน นางนงลักษณ์ ฟักฤกษ์ ดำรงตำแหน่ง เป็นผู้จัดการ  และ  นางสาวประถมาภรณ์ ฟักฤกษ์ ดำรงตำแหน่งเป็น ผู้อำนวยการ โรงเรียนศรีสุวิช มีการบริหารงานในรูปแบบคณะกรรมการบริหารงานโรงเรียน
ต่อมาในปี พ.ศ. 2553 พันตำรวจโทประสาน ฟักฤกษ์ ได้เสียชีวิตลง จึงได้แต่งตั้ง นางสาวประถมาภรณ์ ฟักฤกษ์ ดำรงตำแหน่ง ผู้รับใบอนุญาต และ ผู้อำนวยการโรงเรียน นับจากวันที่ 20 กรกฎาคม พ.ศ. 2553 ตามเลขที่หนังสือใบอนุญาต ศธ.(3) 004/2553 เพื่อให้การบริหารงาน และ การจัดการภายในโรงเรียนเป็นไปด้วยความคล่องตัวและเกิดประสิทธิภาพอย่างต่อเนื่องโดย นางนงลักษณ์ ฟักฤกษ์ ดำรงตำแหน่งเป็นผู้จัดการโรงเรียน
ในปี พ.ศ. 2558 นางนงลักษณ์ ฟักฤกษ์ ได้เสียชีวิตลง นางสาวประถมาภรณ์ ฟักฤกษ์ จึงดำรงตำแหน่งเป็น ผู้รับใบอนุญาต ผู้อำนวยการ และผู้จัดการโรงเรียน ตั้งแต่วันที่ 14 กรกฎาคม พ.ศ. 2558 เป็นต้นมา
รายนามผู้บริหารโรงเรียน

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| ลำดับ | ภาพ | ชื่อ - นามสกุล | เริ่มวาระ | สิ้นสุดวาระ | หมายเหตุ |  |
| 1 | - | นางสำเร็จ ดำรงหัด  (ผู้จัดการ) | พ.ศ. 2505 | 1 พฤศจิกายน พ.ศ. 2529 | ผู้รับใบอนุญาต ผู้อำนวยการ และผู้จัดการโรงเรียน |  |
| 2 | - | พันตำรวจโทประสาน ฟักฤกษ์  (ผู้อำนวยการ) | 14 ตุลาคม พ.ศ. 2529 | 20 กรกฎาคม พ.ศ. 2553 | ผู้รับใบอนุญาต ผู้อำนวยการ และประธานคณะกรรมการบริหารโรงเรียน |  |
| - | - | นางนงลักษณ์ ฟักฤกษ์  (ผู้จัดการโรงเรียน) | 14 ตุลาคม พ.ศ. 2529 | 14 กรกฎาคม พ.ศ. 2558 | ผู้จัดการโรงเรียน |  |
| 3 | - | นางสาวประถมาภรณ์ ฟักฤกษ์  (ผู้อำนวยการ) | 20 กรกฎาคม พ.ศ. 2553  | ปัจจุบัน | ผู้รับใบอนุญาต ผู้อำนวยการ ผู้จัดการโรงเรียน และประธานคณะกรรมการบริหารโรงเรียน |  |
หลักสูตร

โรงเรียนศรีสุวิช จัดการศึกษา 3 ระดับ ได้แก่ ปฐมวัย ประถมศึกษา มัธยมศึกษาตอนต้นและมัธยมศึกษาตอนปลาย
โดยแบ่งการจัดการเรียนสอน ออกเป็น 3 โครงการ คือ
โครงการ Stardard Program
โครงการ Intensive Program
โครงการ Engilsh Program
แหล่งข้อมูลอื่น

เว็บไซต์โรงเรียนศรีสุวิช
แผนที่และภาพถ่ายทางอากาศของ โรงเรียนศรีสุวิช
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°01′38″N 100°55′43″E﻿ / ﻿13.0272377°N 100.9287042°E﻿ / 13.0272377; 100.9287042
โรงเรียนสตรีศรีน่าน

| โรงเรียนสตรีศรีน่าน Strisrinan School |
| --- | --- |

ที่ตั้ง

 เลขที่ 226/24 ถนนมะโน ตำบลในเวียง อำเภอเมืองน่าน จังหวัดน่าน 55000
พิกัด: 18°46′38″N 100°46′49″E﻿ / ﻿18.777222°N 100.780361°E﻿ / 18.777222; 100.780361
ข้อมูล
ชื่ออื่น: ศ.น.
ประเภท: รัฐ โรงเรียนประจำจังหวัดของรัฐ   โรงเรียนมัธยมศึกษาขนาดใหญ่พิเศษ 
คำขวัญ: ปญฺญา โลกสมิ ปชฺโชโต    (ปัญญาเป็นแสงสว่างในโลก) 
สถาปนา: 1 กุมภาพันธ์ พ.ศ. 2468 (99 ปี)
หน่วยงานกำกับ: สังกัดสำนักงานเขตพื้นที่การมัธยมศึกษาน่าน  กระทรวงศึกษาธิการ
รหัส: 55012002
ผู้อำนวยการ: นางธิดา เสมอใจ
ระดับปีที่จัดการศึกษา: มัธยมศึกษาปีที่ 1-6 สหศึกษา
จำนวนนักเรียน: 2,702 คน (2563)
สี:   เขียว   ขาว
เพลง: มาร์ชสตรีศรีน่าน
เว็บไซต์: www.srinan.ac.th
ต้นไม้ประจำโรงเรียน  พิกุล
โรงเรียนสตรีศรีน่าน เป็นโรงเรียนประจำจังหวัด โรงเรียนมัธยมศึกษาขนาดใหญ่พิเศษ สังกัดสำนักงานเขตพื้นที่การศึกษามัธยมศึกษาน่าน สำนักงานคณะกรรมการการศึกษาขั้นพื้นฐาน กระทรวงศึกษาธิการ เดิมตั้งอยู่ริมฝั่งแม่น้ำน่านบริเวณบ้านพักผู้ว่าราชการจังหวัด เปิดทำการสอนตั้งแต่วันที่ 1 กุมภาพันธ์ พ.ศ. 2468 ต่อมาย้ายไปอยู่ ณ สำนักงานการประถมศึกษาจังหวัดน่านและโรงเรียนราชานุบาลปัจจุบัน สุดท้ายย้ายมาอยู่ ณ บริเวณริมฝั่งแม่น้ำน่านแทนที่ โรงเรียนศรีสวัสดิ์วิทยาคารเดิม
ประวัติ

โรงเรียนสตรีศรีน่าน จังหวัดน่าน ก่อตั้งขึ้นเมื่อวันที่ 1 กุมภาพันธ์ พ.ศ. 2468 ณ ริมฝั่งแม่น้ำน่านบริเวณบ้านพักผู้ว่าราชการจังหวัดน่านปัจจุบัน แต่เนื่องจากกระแสน้ำได้เซาะตลิ่งพัง จึงได้ย้ายไปอยู่ ณ สำนักงานการประถมศึกษาจังหวัด (ปัจจุบันเป็นที่ตั้งโรงเรียนราชานุบาล) จัดสอนแบบโรงเรียนรัฐบาล แผนกสตรีประจำจังหวัด มีนักเรียน 23 คน ครู 2 คน จนถึงวันที่ 1 กุมภาพันธ์ พ.ศ. 2468 ได้รับคำสั่งมณฑลพายัพให้ตั้งขึ้นเป็นโรงเรียนสตรีประจำจังหวัดน่าน เปิดสอนตั้งแต่ระดับชั้น ป.1 – ป.3 จนถึงวันที่ 10 สิงหาคม พ.ศ. 2482 กระทรวงศึกษาธิการได้ตั้งชื่อโรงเรียนเป็น “โรงเรียนสตรีศรีน่าน” จัดการเรียนการสอนระดับชั้นมัธยมศึกษาปีที่ 1 ถึงระดับชั้นมัธยมศึกษาปีที่ 6 ต่อมาในปี พ.ศ. 2516 กรมสามัญศึกษามีนโยบายขยายการศึกษาระดับมัธยมศึกษาตอนปลายในส่วนภูมิภาค ประกอบกับจำนวนนักเรียนได้เพิ่มขึ้นทุกปี และสถานที่เล่าเรียนคับแคบ จึงได้ย้ายโรงเรียนมาอยู่ ณ ที่ตั้งปัจจุบัน เลขที่ 226/24 ถนนมะโน ตำบลในเวียง อำเภอเมือง จังหวัดน่าน
ในปี 2505 โรงเรียนเปิดโปรแกรมศิลป์ภาษาและรับนักเรียนชายเข้าศึกษาต่อในระดับชั้นมัธยมศึกษาตอนปลาย และในปี พ.ศ. 2535 ได้เปิดรับนักเรียนชายเข้าศึกษาต่อในระดับชั้นมัธยมศึกษาปีที่ 1 เป็นโรงเรียนสหศึกษา ต่อมาในปี พ.ศ. 2546 ได้โอนมาสังกัดสำนักงานคณะกรรมการการศึกษาขั้นพื้นฐาน สำนักงานเขตพื้นที่การศึกษาน่าน เขต 1 ในปี พ.ศ. 2553 ได้โอนมาสังกัดสำนักงานเขตพื้นที่การศึกษามัธยมศึกษา เขต 37  สำนักงานคณะกรรมการการศึกษาขั้นพื้นฐาน เปิดสอนตั้งแต่ระดับชั้นมัธยมศึกษาปีที่ 1 ถึงระดับชั้นมัธยมศึกษาปีที่ 6 ปัจจุบันโรงเรียนมีพื้นที่ทั้งหมด 19 ไร่ 79.5 ตารางวา
โรงเรียนสตรีศรีน่านเป็นโรงเรียนมัธยมศึกษาขนาดใหญ่ เป็นที่ตั้งของศูนย์วัฒธรรมจังหวัดน่าน ศูนย์สิ่งแวดล้อมศึกษาจังหวัดน่าน ศูนย์พัฒนาการเรียนการสอนภาษาอังกฤษ (ERIC) สำนักงานเขตพื้นที่การศึกษามัธยมศึกษา เขต ๓๗ สำนักงานกลุ่มโรงเรียนเมือง ๑ และ ศูนย์ประสายงานเอเอฟเอส เขตน่าน
ปัจจุบัน โรงเรียนสตรีศรีน่านเปิดการเรียนการสอนตั้งแต่ระดับชั้นมัธยมศึกษาปีที่ 1 ถึงชั้นมัธยมศึกษาปีที่ 6 จัดการเรียนการสอนโดยใช้หลักสูตรสถานศึกษาโรงเรียนสตรีศรีน่าน ตามแนวทางแกนกลางการศึกษาขั้นพื้นฐาน พุทธศักราช 2551
รายนามผู้บริหารโรงเรียนสตรีศรีน่าน

| ลำดับ | รายนาม | ระยะเวลาดำรงตำแหน่ง |
| --- | --- | --- |
| 1 | ร.ต.อ.ด้าย บูรณปกรณ์ | พ.ศ. 2468 - 2472 |
| 2 | นางคำเอ้ย วุฒิการณ์ | พ.ศ. 2472 - 2486 |
| 3 | นางพอใจ นัยพินิจ | พ.ศ.  2486 - 2491 |
| 4 | นางทองเจือ เกษรเสาวภาค | พ.ศ. 2491 - 2487 |
| 5 | นางนิภา นินทบดี | พ.ศ. 2487 - 2516 |
| 6 | นางสาวบุญงำ สงวนศรี | พ.ศ. 2516 - 2519 |
| 7 | นางสาวบุญเรียม ดวงพิกุล | พ.ศ. 2519 - 2529 |
| 8 | นางอรทัย หนองขุ่นสาร | พ.ศ. 2529 - 2532 |
| 9 | นางนุกูล บุญแข็ง | พ.ศ. 2532 - 2535 |
| 10 | นางลัดดา พร้อมมูล | พ.ศ. 2535 - 2538 |
| 11 | นางสาวนิวรณ์ สุทธิบุญ | พ.ศ. 2538 - 2541 |
| 12 | นางมะลิ จิตตวงศ์พันธุ์ | พ.ศ.  2541 - 2542 |
| 13 | นายชวลิต วิชาศิลป์ | พ.ศ. 2542 - 2546 |
| 14 | นางอดิสัย  วิเศษวัชร์ | พ.ศ. 2546 - 2548 |
| 15 | นายเสรี พิมพ์มาศ | พ.ศ. 2549 - 2554 |
| 16 | นายวิสุทธิ์ พิมพ์มาศ | พ.ศ. 2554 - 2559 |
| 17 | นายสมาร์ท แก้วบัวดี | พ.ศ. 2559 - 2562 |
| 18 | นายสนอง ก้อนสมบัติ | พ.ศ. 2562 - 2563 |
| 19 | นายสมเพชร งามธุระ | พ.ศ. 2563 - 2565 |
| 20 | นายไตรพฤก ผางาม | พ.ศ. 2565 - 2566 |
| 21 | นางธิดา เสมอใจ | พ.ศ. 2566 - ปัจจุบัน |
โรงเรียนไทยวิจิตรศิลป

| วิทยาลัยเทคโนโลยีไทยวิจิตรศิลป Thaivichitsilp Technological College |
| --- | --- |

ที่ตั้ง
42 ซอยพหลโยธิน 35 แขวงลาดยาว เขตจตุจักร กรุงเทพมหานคร 10900 โทร: 0-2512-1415-6 42
ข้อมูล
ชื่ออื่น: -
ประเภท: อาชีวศึกษา
คำขวัญ: ข้าพเจ้า จะรักศิลปะ กระทำความดี มีวินัย ตั้งใจเรียน
สถาปนา: -
ผู้ก่อตั้ง: โภคัย ว่องกสิกร
หน่วยงานกำกับ: สังกัด สำนักงานคณะกรรมการส่งเสริมการศึกษาเอกชน กระทรวงศึกษาธิการ
ระดับปีที่จัดการศึกษา: ชั้น ปวช. และ ปวส.
สี: ทอง-น้ำเงิน
เพลง: เพลงมาร์ชโรงเรียน
เว็บไซต์: 
วิทยาลัยเทคโนโลยีไทยวิจิตรศิลป์ ก่อตั้งโดย ร.ท. โภคัย ว่องกสิกร (ยศในขณะนั้น) ปัจจุบันเป็นสถาบันเอกชนที่เปิดสอนในระดับอาชีวศึกษาในหลักสูตร ปวช. (ประกาศนียบัตรวิชาชีพ) และหลักสูตร ปวส. (ประกาศนียบัตรวิชาชีพชั้นสูง) โดยใช้หลักสูตรการสอนชั้น ปวช. เป็นหลักสูตรเดียวกับสถาบันในสำนักงานคณะกรรมการการอาชีวศึกษา และมหาวิทยาลัยเทคโนโลยีราชมงคล
ตราสัญลักษณ์วิทยาลัยเทคโนโลยีไทยวิจิตรศิลป

ประกอบด้วย ลายยอดกนก (เป็นเครื่องเร้าให้นักศึกษาใฝ่ดี และขยันหมั่นเพียรเรียนหาความรู้เพื่อเดินสู่ที่สูงและดีกว่า) , แผ่นสี่เหลี่ยม 4 แผ่น (หมายถึงเป็นโรงเรียนของมวลชนที่อ้าแขนต้อนรับเยาวชนจาก 4 ภาค เหนือ, ใต้, ตะวันออก, ตะวันตก) และ  วงกลมล้อมรอบ (หมายถึงความรักสมัครสมาน แต่มีอุดมการณ์เพื่อชาติ)
หลักสูตรที่เปิดสอน

หลักสูตรปวช. มี 3 สาขา คือ
1.สาขาวิจิตรศิลป วิชาที่มีการเรียนการสอน คือ วาดเส้น, จิตรกรรม, ประติมากรรม,คอมพิวเตอร์กราฟิก และอีกหลายประเภท
2.สาขาออกแบบ (เดิมใช้ชื่อว่าสาขาออกแบบประยุกต์ศิลป์) วิชาที่มีการเรียนการสอน คือ ออกแบบพาณิชยศิลป์, ออกแบบตกแต่งภายใน, ออกแบบผลิตภัณฑ์, ถ่ายภาพ, คอมพิวเตอร์กราฟิก
3.สาขาสถาปัตยกรรม วิชาที่มีการเรียนการสอน คือ ออกแบบสถาปัตยกรรม, เขียนแบบก่อสร้าง, วัสดุและวิธีการก่อสร้าง, การประเมินราคา
หลักสูตรปวส. มี 4 สาขาวิชา คือ
1. สาขาจิตรกรรม วิชาที่มีการเรียนการสอน คือ จิตรกรรม ประติมากรรม ภาพพิมพ์
2. สาขาออกแบบตกแต่งภายใน วิชาที่มีการเรียนการสอน คือ ออกแบบตกแต่งภายใน, เขียนแบบตกแต่งภายใน
3. สาขาออกแบบนิเทศศิลป์ วิชาที่มีการเรียนการสอน คือ ออกแบบนิเทศศิลป์, คอมพิวเตอร์กราฟิก
4. สาขาช่างเทคนิคสถาปัตยกรรม วิชาที่มีการเรียนการสอน คือ ออกแบบสถาปัตยกรรม, เขียนแบบสถาปัตยกรรม, สถาปัตยกรรมไทย, เทคโนโลยีทางการก่อสร้าง
ศิษย์เก่าที่มีชื่อเสียง

ศิษย์เก่าของโรงเรียนมีทั้งศิลปินและช่างทางศิลปะ นักออกแบบ รวมไปถึงผู้สร้างงานสร้างสรรค์หลายประเภท เช่น  ศักดา พัทธสีมา (ดา วงดนตรีอินคา) ,  มานะ ประเสริฐวงศ์ (อ้วน วง ไมโคร) , สันธาน เลาหวัฒนาวิทย์ (บอย วงไมโคร) 
เกษม นิธิมาภินันท์ (หนึ่ง วง ยังบลัด) สมพงษ์ ศิวิโรจ์ (สมาชิกวงดนตรีมาลีฮวนน่า), อังเคิล-อดิเรก วัฏลีลา  (ผู้กำกับภาพยนตร์) , ปิ๊บ-รวิชญ์ เทิดวงศ์ (ดารานักแสดง) , อนุชัย ศรีจรูญพู่ทอง (นักถ่ายภาพชื่อดัง) เศรษฐมันตร์ กาญจนกุล นักเขียนเจ้าของสำนักพิมพ์เศรษฐศิลป์, ภาณุ สมบูรณ์พสุธา (นักเขียนอิสระ) , ธงชัย ทองกันธม (ปิงปอง ไดอารี่ตุ๊ดซี่) และ มีศิษย์เก่าที่มีชื่อเสียงอีกหลายด้าน,เปิ้ล ไอริณ ศรีแกล้ว นาธาน โอมาน, ศรีศิลป์ เอมเจริญ
แหล่งข้อมูลอื่น

เว็บไซต์โรงเรียนไทยวิจิตรศิลป เก็บถาวร 2014-01-05 ที่ เวย์แบ็กแมชชีน
พระพุทธรูป

พระพุทธรูป หมายถึง รูปที่สร้างขึ้นแทนองค์สมเด็จพระสัมมาสัมพุทธเจ้า เพื่อกราบไหว้บูชา อาจใช้การแกะสลักจากวัสดุต่าง ๆ เช่น  หิน งาช้าง ไม้ หรือวัสดุอื่น ๆ นอกจากนี้ยังอาจใช้การปั้นด้วย"ดิน" หรือหล่อด้วยโลหะก็ได้ โดยทั่วไป คำว่า พระพุทธรูปมักจะหมายถึง รูปขนาดใหญ่พอที่จะวางบูชาได้ สำหรับรูปขนาดเล็กมักจะเรียกว่า พระเครื่อง อย่างไรก็ตาม ทั้งสองแบบสามารถเรียกว่า พระพุทธรูป ได้เช่นกัน
ตำแหน่งของการปิดทองพระพุทธรูป

ชาวพุทธต่างพากันบูชาพระรัตนตรัย ชาวพุทธ มีความเชื่อที่ว่าการปิดทองพระพุทธรูป ถือเป็นบุญบารมีมหาศาล ที่จะทำให้ผู้ที่ปิด ได้อานิสงส์ผลบุญ ส่งผลให้บังเกิดสิ่งดี ๆ เข้ามาในชีวิต และสิ่งที่หลายท่านอาจยังไม่ทราบคือ การปิดทองในตำแหน่งต่าง ๆ ของพระพุทธรูป จะส่งอานิสงส์ผลบุญในด้านที่แตกต่างกันด้วย
ปิดทองบริเวณเศียรพระ (หัว) จะมีสติปัญญาแหลมคม จดจำสิ่งต่าง ๆ ได้ดี
ปิดทองบริเวณพระพักตร์ (ใบหน้า) จะประสบความสำเร็จในชีวิต ทางด้านการทำงานก็จะเจริญรุ่งเรือง
ปิดทองบริเวณพระอุระ (อก) จะมีผู้คนชื่นชอบ เอ็นดู มีบุคลิกสง่า มีราศี
ปิดทองบริเวณพระอุทธ (ท้อง) จะมีกินมีใช้ ร่ำรวย มั่งมี
ปิดทองบริเวณพระหัตถ์ (มือ) จะมีผู้คนเคารพยำเกรง เป็นที่น่ายกย่อง
ปิดทองบริเวณพระบาท (เท้า) จะมีความเป็นอยู่ที่ดี มียานพาหนะที่ดี
พระพุทธรูปปางต่าง ๆ

| --- | --- |
 ปางสมาธิ (ขัดสมาธิราบ ปางตรัสรู้) และ ปางขัดสมาธิเพชร  ปางมารวิชัย  ปางหมอยา  ปางปฐมเทศนา  ปางอุ้มบาตร  ปางประทานอภัย  ปางประทานพร  ปางปาฏิหาริย์  ปางลีลา  ปางปรินิพพาน  ปางนาคปรก  ปางประสูติ  ปางเสด็จลงจากดาวดึงส์  ปางทรงทรมานช้างนาฬาคิรี  ปางทรงทรมานพระยาวานร  ปางเปิดโลก  ปางทรมานพระยามหาชมพู (พระทรงเครื่อง)  ปางทรงตัดเมาลี  ปางทรงรับมธุปายาส  ปางลอยถาด  ปางถวายเนตร  ปางเรือนแก้ว  ปางประสานบาตร  ปางพระเกศธาตุ  ปางภัตตกิจ  ปางชี้อัครสาวก  ปางทรงรับผลมะม่วง  ปางมหาภิเนษกรมณ์  ปางบำเพ็ญทุกรกิริยา  ปางเสวยมธุปายาส  ปางทรงรับหญ้าคา  ปางจงกรมแก้ว  ปางห้ามมาร  ปางฉันสมอ  ปางชี้มาร  ปางชี้อสุภะ  ปางปฐมบัญญัติ:  ปางรับสัตตูก้อนสัตตูผง  ปางรำพึง  ปางป่าเลไลย  ปางทรงพระสุบิน  ปางประทานเอหิภิกขุ  ปางห้ามสมุทร  ปางห้ามญาติ  ปางประทับเรือขนาน  ปางแสดงยมกปาฎิหารย์  ปางห้ามพระแก่นจันทน์  ปางสรงน้ำฝน  ปางโปรดสัตว์  ปางสนเข็ม  ปางประดิษฐานรอยพระพุทธบาท  ปางทรงพิจารณาชราธรรม  ปางแสดงโอฬาริกนิมิต  ปางทรงรับอุทกัง  ปางขับพระวักกลิ  ปางนาคาวโลก  ปางปลงอายุสังขาร  ปางทรงจีวร  ปางห้ามพยาธิ  ปางโปรดพุทธบิดา  ปางโปรดพุทธมารดา  ปางปัจเจกขณะ  ปางแสดงโอวาทปาฏิโมกข์  ปางโปรดองคุลีมาโจร  ปางทรงพยากรณ์  ปางประทานธรรม  ปางโปรดอสุรินทราหู  ปางโปรดพกาพรหม  ปางโปรดสุภัททปริพาชก  ปางโปรดอาฬาวกยักษ์  ปางขอฝน  ปางปลงกรรมฐาน หรือ ปางชักผ้าบังสุกุล  ปางอธิษฐานเพศบรรพชิต
ดูเพิ่ม

รายชื่อพระพุทธรูปสำคัญในประเทศไทย
พระพุทธรูปศิลปะคันธารราฐ
พระคันธารราฐ วัดหน้าพระเมรุ
พระพุทธชินราช
พระอจนะ
อาณาจักรปลาทอง

อาณาจักรปลาทอง ฉบับพิมพ์ครั้งที่ 2 พ.ศ. 2533
อาณาจักรปลาทอง เป็นหนังสือส่งเสริมการอ่านแนววิทยาศาสตร์ระดับประถมศึกษาที่กรมวิชาการ กระทรวงศึกษาธิการ จัดทำ โดยให้ ถนัดกิจ ปิณินทรีย์ เป็นผู้เขียน เป็นเรื่องราวการผจญภัยของปลาทองพันธุ์สิงห์วุ้นซึ่งมีชื่อว่า "สิงห์" เป็นตัวละครเอก ดำเนินเรื่องตั้งแต่เกิดจนตาย ถนัดกิจ ปิณินทรีย์ เขียนเรื่องนี้จากประสบการณ์จริงในการเลี้ยงปลาทองในวัยเด็กของตนเอง จึงต้องการที่จะถ่ายทอดประสบการณ์ให้เด็ก ๆ ที่คิดจะเลี้ยงปลาทอง รู้จักธรรมชาติของปลาทอง รู้จักวิธีการเลี้ยงดู และปัญหาต่าง ๆ ที่อาจเกิดขึ้นกับปลาที่เลี้ยง ...
(วีณา อัครธรรม, ปริทัศน์หนังสือดีวิทยาศาสตร์ 88 เล่ม)
รถไฟใต้ดินดูไบ

รถไฟใต้ดินดูไบ (อาหรับ: مترو دبي) เป็นระบบขนส่งทางรางในกรุงดูไบ ประเทศสหรัฐอาหรับเอมิเรตส์  เปิดให้บริการ 2 เส้นทางคือ สายสีแดงและสายสีเขียว และโครงการอีก 3 เส้นทาง เป็นโครงสร้างทั้งใต้ดินและยกระดับ ตัวรถไฟฟ้าและสถานีจะติดตั้งระบบเครื่องปรับอากาศ พร้อมประตูกั้นชานชาลา
เส้นทางรถไฟฟ้าสายสีแดง ได้ทำพิธีเปิดการเดินรถอย่างเป็นทางการ เมื่อเวลา 9 นาฬิกา 9 นาที 9 วินาที วันที่ 9 กันยายน ค.ศ. 2009 โดยผู้ปกครองเมืองดูไบ และเปิดเดินรถแบบขนส่งสาธารณะในเวลา 6 นาฬิกา วันถัดมา รถไฟใต้ดินดูไบเป็นระบบขนส่งมวลชนความเร็วสูงแห่งแรกในคาบสมุทรอาหรับ มีผู้โดยสารใช้บริการถึง 110,000 คนในช่วงเวลา 2 วันแรกที่เปิด คิดเป็น 10 เปอร์เซ็นต์ ของประชากรทั้งเมือง และในช่วง 3 เดือนแรก มีผู้โดยสารมาใช้บริการถึง 10 ล้านคน เส้นทางรถไฟฟ้ามีโรงซ่อมบำรุงอยู่ 2 แห่ง
กินเนสบุ๊ค ได้ลงบันทึกว่า เป็นระบบรถไฟฟ้าใต้ดินระบบอัตโนมัติที่มีระยะทางมากที่สุด ยาวถึง 75 กิโลเมตร (47 ไมล์)
เส้นทาง

| เส้นทาง | ปลายทาง | วันกำหนดเปิดใช้งาน | เริ่มก่อสร้าง | วันเปิดใช้งานจริง | ความยาว | สถานี | เวลาต่อเที่ยว | ความเร็วเฉลี่ย | ราคา  | ราคาต้อกิโลเมตร |
| --- | --- | --- | --- | --- | --- | --- | --- | --- | --- | --- |
| สายสีแดง | Al Rashidiya - Jebel Ali | กันยายน ค.ศ. 2009 | สิงหาคม ค.ศ. 2005  | กันยายน ค.ศ. 2009 (10 สถานี) เมษายน ค.ศ.  2010 (+19 สถานี) | 52.1 กม.  (ใต้ดิน 5 กม.)  | 29 (เปิดใช้งาน 28 สถานี) | 68 – 69 นาที (1 ชั่วโมงเศษ) | 46& กม/ชม | AED28.0b   US$7.6b  | AED375.3m US$102.2m |
| สายสีเขียว | Etisalat - Creek | มีนาคม ค.ศ. 2010 | กรกฎาคม ค.ศ. 2006  | 9 กันยายน ค.ศ. 2011  | 22.5 กม. (ใต้ดิน 8 กม.) | 18 (เปิดใช้งาน 16 สถานี) | 38 – 39 นาที | 35 กม/ชม | AED28.0b   US$7.6b  | AED375.3m US$102.2m |
| สายสีม่วง (โครงการ) | ท่าอากาศยานนานาชาติดูไบ - Al Maktoum International Airport | ภายใน ค.ศ. 2012  | ไม่มีความคืบหน้า  | โครงการ | 49 กม. | 8 (โครงการ)  |  |  | US$2.73bn  | 55.7m |
| สายสีน้ำเงิน (โครงการ) | ท่าอากาศยานนานาชาติดูไบ - Al Maktoum International Airport | ภายใน ค.ศ. 2011  | ไม่มีความคืบหน้า  | โครงการ | 47 กม.  | 18 |  |  |  |  |
เส้นทาง > ส่วนต่อขยาย

สายสีม่วง: เลียบถนน E44 ประกอบด้วยสถานี 8 สถานี อย่างไรก็ตาม โครงการก็ไม่ได้ถูกพิจารณา เนื่องที่ตั้งสถานีไม่เหมาะสม ทำให้ก่อสร้างไม่ได้
สายสีน้ำเงิน: เลียบถนน E31
สายสีทอง: เดิมตั้งชื่อในปี ค.ศ. 2008 ว่า สายสีเหลือง แต่เปลี่ยนชื่อเป็น สายสีทอง เมื่อช่วงเดือนมกราคม ค.ศ. 2013 ที่ผ่านมา.
สายสีแดง (ส่วนต่อขยาย): 15.5 กิโลเมตร 6 สถานี เชื่อมต่อกับชายแดนจังหวัดอาบูดาบี ยังไม่กำหนดวันเปิดที่แน่นอน
สายสีเขียว (ส่วนต่อขยาย): 11 กิโลเมตร